17.3.2023
DA
Den Europæiske Unions Tidende
C 101 A/11
Et curriculum vitæ betragtes ikke som dokumentation for erhvervserfaring, eksamensbevis(er) eller, hvis relevant, sprogkundskaber.
Ansøgere kan ved opstillingen af deres ansøgning ikke henvise til dokumenter, ansøgninger eller andre dokumenter, der er uploadet i forbindelse med tidligere ansøgninger.
3.3.2.
Dokumentation vedrørende de almindelige betingelser I denne fase skal der ikke vedlægges bevis for, at ansøgeren: — er statsborger i en af Den Europæiske Unions medlemsstater — er i besiddelse af sine borgerlige rettigheder — har opfyldt sine forpligtelser efter de gældende love om værnepligt — opfylder de vandelskrav, der stilles for at udføre de planlagte opgaver — har kendskab til de sprog, der er angivet i ansøgningsskemaet, undtaget i særlige tilfælde, hvor dette udtrykkeligt er nævnt i meddelelsen.
Ansøgeren skal afkrydse rubrikken »Erklæring på tro og love«.
Herved erklærer ansøgerne på tro og love, at de opfylder disse betingelser, og at de afgivne oplysninger er korrekte og fuldstændige.
Ansøgerne vil blive anmodet om at forelægge disse dokumenter i forbindelse med en eventuel ansættelse.
3.3.3.
Dokumentation vedrørende de særlige betingelser Det påhviler den enkelte ansøger at give udvælgelseskomitéen alle de oplysninger og dokumenter, som er nødvendige for, at den kan kontrollere, at oplysningerne i ansøgningsskemaet er korrekte.
Eksamensbeviser og/eller andre beviser til dokumentation for afsluttede studier Ansøgerne skal sammen med deres onlinetilmelding indsende, i form af dokumenter og helst i PDF-format, eksamensbeviser for uddannelse på gymnasialt niveau, eksamensbeviser for videregående uddannelse eller attester, der viser, at de har afsluttet en uddannelse på det niveau, som kræves i meddelelsen.
Det er ansøgerens ansvar at fremlægge dokumenter af læsbar kvalitet.
Udvælgelseskomitéen tager hensyn til, at uddannelsessystemerne i EU's medlemsstater kan være forskellige (jf. bilag I og II til denne vejledning).
Er ansøgeren i besiddelse af et eksamensbevis udstedt af et tredjeland, skal det ledsages af en erklæring om ækvivalens, der er udstedt af en kompetent myndighed i et EU-land.
Hvad angår eksamensbeviser fra højere læreanstalter skal der vedlægges så detaljerede oplysninger som muligt, bl.a. angående varighed og fag, så udvælgelseskomitéen er i stand til at vurdere, om eksamensbeviserne er relevante for arbejdsopgaverne.
Ved erhvervsuddannelser og efter- og videreuddannelseskurser skal det angives, om der er tale om fuldtids- eller deltidsuddannelse eller aftenkurser, hvilke fag der er undervist i, og uddannelsens/kursernes officielle varighed.
Ansøgeren anmodes om at uploade disse oplysninger i ét enkelt dokument, helst i PDF-format.
Erhvervserfaring Hvis der i meddelelsen kræves erhvervserfaring, tages der kun hensyn til den erfaring, der ligger efter det tidspunkt, hvor ansøgeren har erhvervet det eksamensbevis eller kvalifikationsbevis, der kræves.
Der er et krav, at de forelagte dokumenter dokumenterer erhvervserfaringens varighed og niveau, og at arten af de udførte arbejdsopgaver beskrives så detaljeret som muligt, således at udvælgelseskomitéen er i stand til at vurdere, om erfaringen er relevant for arbejdsopgaverne.
Hvis ansøgeren råder over flere dokumenter vedrørende det samme arbejdsforhold, skal disse dokumenter uploades i ét enkelt dokument.
Apply4EP-platformen tillader upload at dokumenter på indtil 5 MB pr. dokument.
Det er et krav, at der vedlægges dokumentation for alle de relevante perioder med erhvervsvirksomhed, herunder: — attester fra tidligere arbejdsgivere og den nuværende arbejdsgiver som dokumentation for, at ansøgeren har den krævede erhvervserfaring for at få adgang til udvælgelsesprøven/udvælgelsesproceduren — hvis ansøgeren af fortrolighedshensyn ikke kan vedlægge den nødvendige arbejdsdokumentation, er det bydende nødvendigt, at den pågældende i stedet indsender fotokopi af arbejdskontrakten eller ansættelsesbrevet og/eller den første og sidste lønseddel — ved selvstændig erhvervsvirksomhed (selvstændige, liberale erhverv osv.) kan der som dokumentation vedlægges fakturaer, der beskriver de udførte opgaver, eller anden relevant officiel dokumentation.